Dopija

Dopija (, iš  'dvigubas') – Italijos aukso moneta, kurios vertė buvo lygi dviejų standartinių monetų vertei, pvz., dviem dukatams ar dviem skudams.

Pirmas dopijas kaip dvigubus dukatus ėmė kaldinti Milane valdant Galeazui Marijai Sforcai. Šios dopijos buvo kalamos iš gryno aukso, svėrė 609 g. Vienoje pusėje buvo Sforcos portretas, kitoje – Sforcos šalmas.

Dopija kaip 2 skudų moneta buvo leidžiama Genujos, Venecijos, Mantujos, taip pat popiežiaus valdomų Romos ir Bolonės monetų sistemose.

XVIII ir XIX a. dopijos, kaldintos įvairiose Italijos valstybėse, skyrėsi tiek svoriu, tiek aukso grynumu. 1861 m. Savojos dopija buvo prilyginta 28,45, Parmos – 21,92, Romos – 17,07 Italijos liros.

 Ispaniška dopija 
Apie 1500 m. Italijoje pasirodė ispaniškas dvigubas eskudas (svoris 6,7 g, turėjo 6,18 g aukso), kuris ėmė išstumti geriausius itališkus dvigubus dukatus. Šis dvigubas eskudas irgi buvo vadinamas dopija.

Kategorija:Italijos istoriniai pinigai
Kategorija:Auksinės monetos